นักกีฬาเหรียญทองโอลิมปิก รับประทานอาหารอะไรกันบ้าง?
นักกีฬาโอลิมปิคมักจะฝึกซ้อมอย่างมีระเบียบวินัยเป็นเวลานานหลายปีในการเตรียมตัวเข้าแข่งขันชิงชัยในกีฬาระหว่างประเทศยิ่งใหญ่นี้ บางครั้งกา
นักวิ่งลมกรดชาวจาเมก้า Usain Bolt เป็นมนุษย์ที่มีความเร็วที่สุดในโลกเขาทำลายสถิติโลกวิ่งเร็วชาย 100 เมตรด้วยเวลา 9.69 วินาที Usain Bolt บอกว่าเชื้อเพลิงบางส่วนที่ทำให้เขาวิ่งได้เร็วขนาดนี้ก็คืออาหารจานด่วนอย่างที่เรารับประทานกันทั่วไปนี่เอง Usain Bolt เล่าว่าเขาตื่นสายราว 11 โมง นั่งเล่น ดูทีวีแล้วก็รับประทานอาหารกลางวัน อย่าง nuggets แล้วก็กลับไปนอนต่ออีกสองชั่วโมงพอตื่นก็ออกมารับประทาน nuggets อีก แล้วจึงออกไปที่สนามกีฬา Nuggets ที่ Usain Bolt พูดถึงนั้น ก็คือไก่ชุบแป้งทอดเป็นก้อนๆ ขนาดพอคำที่เรียกว่า Chicken nuggets ของ McDonald’s นั่นเอง เครือข่ายอาหารจานด่วนยักษ์ใหญ่ McDonald’s มาเปิดร้านใหญ่ที่สุดในโลกอยู่ที่ส่วนเหนือสุดของเขตกีฬาโอลิมปิคที่เรียกว่าOlympic Green ในกรุงปักกิ่ง นักกีฬาระดับโลกอีกคนหนึ่งที่มาอุดหนุน McDonald’s คือ RyanLochte นักว่ายน้ำอเมริกันผู้ได้เหรียญทองสองเหรียญ โดยทำสถิติโลกการว่ายผลัด freestyle4 x 100 เมตร กับ backstroke ว่ายกรรเชียง200 เมตร Ryan Lochte เล่าว่า เรื่องโภชนาหารนี่เป็นเรื่องที่เขาห่วงน้อยที่สุดเขายอมรับว่าเป็นข้อเสียของเขา แต่เขาก็ตามใจปาก อะไรอร่อยก็รับประทานทั้งนั้นและบอกว่าตั้งแต่มาถึงปักกิ่งก็ฝากท้องไว้ที่ McDonald’s แทบทุกมื้อ ส่วนนักว่ายน้ำหญิงเยอรมัน Britta Steffen ผู้ได้เหรียญทองโดยทำสถิติโอลิมปิคในการว่าย50 เมตร บอกว่า รู้สึกเป็นสุขมากที่ได้รับประทาน pizza ชิ้นหนึ่งและดูเหมือนว่าจะไม่มีผลเสียหายอะไรต่อการแข่งว่ายน้ำของเธอ ก็ไม่ทราบว่าการได้รับประทานอาหารโปรดแบบนี้จะเป็นเคล็ดลับสู่ความสำเร็จหรือไม่แต่อย่างน้อยก็ดูเหมือนจะช่วยทำให้นักกีฬาเหล่านี้รู้สึกกระชุ่มกระชวยขึ้นที่ได้รับประทานอาหารถูกปาก